රටේ ආර්ථිකය ගැන පමණක් සිතා, සෞඛ්‍ය උපදෙස් නොසලකා ලොක්ඩවුන් සීමා කඩිමුඩියේ ඉවත් කළෙහොත්, වයිරස ව්‍යාප්තිය තවත් ඉහළ යා හැකි බවත් එවැනි තත්ත්වයකදී ඊට මුහුණ දීමට ද රටේ ජනතාව සූදානමින් සිටිය යුතු බවත් ඕස්ට්‍රේලියා අග්‍රාමාත්‍යවරයා ඉල්ලීමක් කළේය.ඕස්ට්‍රේලියා අග්‍රාමාත්‍යවරයා මෙසේ ඉල්ලා සිටියේ එරට ප්‍රධාන නගර කීපයක, ලොක්ඩවුන් තහංචි සම්බන්ධයෙන් ජනතා විරෝධයක් හටගෙන ඇති බැවිනි.වීදි බැස විරෝධතා පවත්වන පිරිස් විසුරුවා හැරීමට කැරැලි මර්දන පොලිසිය යෙදවීමට සිදුවී ඇති බවත්, පොලිස් නිලධාරීන් පිරිස් විසුරුවා හැරීමට ගම්මිරිස් දියර ඉසීම සිදු කරන බවත් ඕස්ට්‍රේලියා මාධ්‍ය වාර්තා කරයි.